

**Podklad k stanoveniu mimoriadnych investičných výdavkov**

1. **Opis východiskovej situácie**

**Identifikácia prevádzky, popis technológie zdroja znečisťovania ovzdušia**

Žiadateľ uvedie stručný popis prevádzky, popíše technológiu súčasného zariadenia, jeho vplyv na životné prostredie v danej oblasti (najmä z hľadiska produkcie emisií) a relevantné informácie týkajúce sa právnych aspektov prevádzkovania predmetného zdroja znečisťovania ovzdušia s dôrazom na plnenie požadovaných predpisov v oblasti ochrany životného prostredia. V rámci toho uvedie najmä:

* kategorizáciu zdroja znečisťovania ovzdušia (podľa prílohy č. 1 k vyhláške 410/2012 Z. z.)[[1]](#footnote-1);
* zaradenie činnosti podľa prílohy I k smernici 2003/87/ES[[2]](#footnote-2) - ak relevantné, identifikuje činnosť podľa predmetnej prílohy;
* zaradenie činnosti podľa prílohy 1 k zákonu o integrovanej prevencii a kontrole znečisťovania životného prostredia[[3]](#footnote-3);
* odkaz na príslušný dokument, ktorým sa povoľuje prevádzka zdroja znečisťovania ovzdušia podľa zákona 137/2010 Z. z. o ovzduší v znení neskorších predpisov alebo integrované povolenie podľa zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov;
* odkaz na príslušný BREF, resp. závery o BAT vydané príslušným vykonávacím rozhodnutím Komisie, ktorým sa podľa smernice 2010/78/EÚ[[4]](#footnote-4) stanovujú závery o najlepších dostupných technikách (BAT) (ďalej len „norma Únie“). Zoznam príslušných dokumentov je uvedený na stránke <http://ipkz.enviroportal.sk/bat-dokumenty.php>; žiadateľ v súvislosti so závermi o BAT výslovne uvedie informáciu, či ide o platnú a už účinnú normu Únie alebo budúcu normu Únie[[5]](#footnote-5) s lehotou na prispôsobenie sa;
* v prípade relevancie odkaz na inú budúcu normu Únie (ak sa nejedná o závery BAT podľa predošlého bodu).

Ďalej uvedie aj:

* popis súladu prevádzky predmetného zariadenia s požiadavkami platnej a účinnej legislatívy;
* v súčasnosti platné emisné limity, spolu s odkazom na príslušnú legislatívu;

Žiadateľ uvedie tiež podrobný popis technického stavu technológie zdroja znečisťovania ovzdušia, ktorá bude dotknutá realizáciou projektu. V prípade projektu, ktorého predmetom je výmena doplnkového komponentu, žiadateľ uvedie osobitný popis technického stavu zariadenia, ktoré je predmetom výmeny, vrátane informácií o životnosti tohto zariadenia. Žiadateľ v tejto súvislosti výslovne uvedie, či je predmetné zariadenie plne funkčné a zároveň uvedie aj informáciu, či bola plánovaná generálna oprava predmetného zariadenia.

1. **Opis alternatívneho technického riešenia - kontrafaktuálny scenár**
2. V prípade, ak výdavky na investíciu na zvýšenie úrovne ochrany životného prostredia **možno v celkových investičných výdavkoch identifikovať ako osobitnú investíciu**, tieto výdavky súvisiace s ochranou životného prostredia sú mimoriadnymi investičnými výdavkami, a teda sú oprávnenými výdavkami projektu. V danom prípade nie je potrebné za účelom stanovenia mimoriadnych investičných výdavkov určiť a popísať kontrafaktuálny scenár. **Túto skutočnosť žiadateľ náležite zdôvodní.**

*Investíciu na zvýšenie úrovne ochrany životného prostredia* ***nemožno v celkových investičných výdavkoch identifikovať*** *napr. v prípade, ak:*

*- prevádzka neplní normy EÚ z dôvodu odchýlky z emisných limitov stanovenej podľa zákona o integrovanej prevencii a kontrole znečisťovania životného prostredia,*

*- predmetom výmeny je nefunkčné zariadenie alebo zariadenie, v prípade ktorého bola plánovaná generálna oprava,*

*- v prípade projektu idúceho nad rámec noriem Únie existuje budúca norma Únie.*

1. V prípade, ak výdavky na investíciu na zvýšenie úrovne ochrany životného prostredia **nemožno v celkových investičných výdavkoch identifikovať ako osobitnú investíciu**, mimoriadne investičné výdavky sa identifikujú **na základe porovnania s podobnou investíciou, ktorá je menej prospešná životnému prostrediu a ktorá by sa uskutočnila aj bez pomoci** (referenčná investícia, resp. kontrafaktuálny scenár) (ďalej v texte aj „KFS“). Rozdiel medzi výdavkami na projekt a KFS predstavuje mimoriadne investičné výdavky ako oprávnené výdavky projektu. **Spôsob stanovenia mimoriadnych investičných výdavkov žiadateľ náležite zdôvodní.**

**Výber alternatívneho technického riešenia v nadväznosti na typ oprávnenej aktivity a kategóriu štátnej pomoci[[6]](#footnote-6):**

|  |  |  |
| --- | --- | --- |
| **Typ oprávnenej aktivity** | **Kategória štátnej pomoci (schéma štátnej pomoci)** | |
| **V prípade projektov idúcich nad rámec noriem Únie je**  **alternatívne technické riešenie**  **(kontrafaktuálny scenár):** | **V prípade projektov na prispôsobenie sa budúcim normám Únie je alternatívne technické riešenie**  **(kontrafaktuálny scenár):** |
| ***Inštalovanie a modernizácia technológie na znižovanie emisií znečisťujúcich látok zo stacionárnych zdrojov znečisťovania, najmä odlučovacích zariadení a iných koncových technológii*** | *Technológia, ktorá spĺňa normy Únie* ***i)****, ale ich neprekračuje (v prípade, že legislatíva SR vyžaduje prísnejšie limity, ako sú stanovené Úniou, tieto sa nezohľadňujú, rozhodujúce sú limity stanovené v normách Únie).*  *V prípade absencie noriem Únie (t.j. ak* *zariadenie nespadá pod pôsobnosť smernice o priemyselných emisiách, na prevádzku sa nevzťahuje BREF, resp. závery o BAT) je potrebné dosiahnuť limity v súlade s legislatívou SR.* | *Technológia, ktorá spĺňa súčasne platné a účinné normy Únie* ***ii)*** *(v prípade, že legislatíva SR vyžaduje prísnejšie limity, ako sú stanovené Úniou, tieto sa nezohľadňujú, rozhodujúce sú limity stanovené v normách Únie).* |
| ***Zmena technologických postupov za účelom zníženia emisií znečisťujúcich látok do ovzdušia*** | *Technológia, ktorá spĺňa normy Únie i****)****, ale ich neprekračuje (v prípade, že legislatíva SR vyžaduje prísnejšie limity, ako sú stanovené Úniou, tieto sa nezohľadňujú, rozhodujúce sú limity stanovené v normách Únie).*  *V prípade absencie noriem Únie kontrafaktuálny scenár predstavuje zariadenie, ktoré je v súlade s legislatívou SR.* | *Technológia, ktorá spĺňa súčasne platné a účinné normy Únie****ii)*** *(v prípade, že legislatíva SR vyžaduje prísnejšie limity, ako sú stanovené Úniou, tieto sa nezohľadňujú, rozhodujúce sú limity stanovené v normách Únie).* |

*V prípade podpory projektov idúcich nad rámec noriem Únie sa pomoc neposkytne na investície uskutočňované s cieľom zabezpečiť, aby podniky dosiahli súlad s normami Únie, ktoré sú už prijaté a ešte nenadobudli účinnosť,   
t. j. s budúcimi normami Únie. V nadväznosti na uvedené* ***musí kontrafaktuálny scenár v prípade projektov idúcich nad rámec noriem Únie vychádzať z budúcich noriem Únie.***

*V prípade podpory projektov na prispôsobenie sa budúcim normám Únie sa pomoc neposkytne na investície, ktoré by v lehote na prispôsobenie sa budúcim normám Únie podniku vznikli v každom prípade (napr. v rámci modernizácie zariadení alebo výmeny nefunkčných zariadení, ktorá je bežnou a nevyhnutnou súčasťou podnikateľských aktivít). V nadväznosti na uvedené je potrebné* ***v prípade projektov na prispôsobenie sa budúcim normám Únie v rámci kontrafaktuálneho scenára zabezpečiť, že podniku nebudú preplatené výdavky, ktoré by mu v lehote na prispôsobenie sa budúcim normám Únie vznikli v každom prípade****.*

Žiadateľ uvedie technický popis alternatívneho technického riešenia, ktorým by bolo možné dosiahnuť minimálnu požadovanú úroveň ochrany ŽP podľa príslušných noriem Únie, a to v nadväznosti na typ projektu a zároveň uvedie príslušnú normu spolu s dátumom jej účinnosti.

Žiadateľ uvedie opis alternatívneho technického riešenia ako technicky porovnateľnej investície, ktorú by vierohodne realizoval aj bez pomoci[[7]](#footnote-7). V prípade projektov na inštalovanie a modernizáciu technológií na znižovanie emisií znečisťujúcich látok zo stacionárnych zdrojov znečisťovania ovzdušia predstavuje KFS inštaláciu technológie, ktorou by sa dosiahli minimálne emisné limity stanovené príslušnými normami Únie. V prípade projektov týkajúcich sa zmien technologických postupov za účelom zníženia emisií znečisťujúcich látok do ovzdušia predstavuje KFS inštaláciu kapacitne a výkonovo porovnateľnej technológie, aká je navrhovaná projektom, ktorou by sa plnili príslušné minimálne normy Únie, a ktorú by žiadateľ realizoval v prípade, ak by pomoc nebola k dispozícii.

Technicky porovnateľná investícia dosahuje porovnateľné technické parametre, napr. čo do kapacity alebo výkonu zariadenia ako aj všetky ďalšie parametre, okrem vlastností, ktoré napĺňajú environmentálne ciele.

Keďže pomoc nesmie slúžiť na krytie výdavkov na činnosti, ktoré by podniku vznikli v každom prípade (napr. v rámci modernizácie alebo výmeny technologických zariadení podniku, ktorá je bežnou a nevyhnutnou súčasťou podnikateľských aktivít, alebo v rámci investície, kde je časť výdavkov určená na dosiahnutie povinných limitov ochrany životného prostredia), stanovením KFS sa zabezpečí, že výdavky súvisiace s týmito aktivitami podniku, ktoré by podniku vznikli v každom prípade, nebudú financované prostredníctvom nenávratného finančného príspevku, ale podnik ich bude financovať sám.

V prípade, že sa na predmetné zariadenie vzťahujú závery o najlepších dostupných technikách obsiahnuté v BREF dokumentoch vydaných pred nadobudnutím účinnosti smernice 2010/75/EÚ o priemyselných emisiách, tieto sa považujú rovnako za normy Únie a je potrebné ich zohľadniť pri opise alternatívneho technického riešenia, avšak s výnimkou v nich uvedených limitov.

1. **Porovnanie technických a environmentálnych parametrov**

|  |  |  |  |  |  |  |  |
| --- | --- | --- | --- | --- | --- | --- | --- |
| Technické parametre\* | |  |  | |  | | |
| **Parametre** | | **m. j.** | **Kontrafaktuálny scenár** | | **Projekt** | | |
| *Kapacita zariadenia* | |  |  | |  | | |
| *Výkon zariadenia* | |  |  | |  | | |
| *.....* | |  |  | |  | | |
| *\*ak relevantné (vypĺňa sa iba v prípade, že je potrebné popísať kontrafaktuálny scenár)* | | | | | | |  | |  |  |
| Emisné limity (EL) |  |  | |  | |  |
| **Znečisťujúca látka** | **m. j.** | **úrovne emisií** | | | | |
| **V súčasnosti platný emisný limit** | | **Kontrafaktuálny scenár\*** | | **Projekt** |
| TZL | mg/Nm3 |  | |  | |  |
| \*PM10 | mg/Nm3 |  | |  | |  |
| \*PM2,5 | mg/Nm3 |  | |  | |  |
| SO2 | mg/Nm3 |  | |  | |  |
| NOX | mg/Nm3 |  | |  | |  |
| VOC (Prchavé org. zlúčeniny) | mg/Nm3 |  | |  | |  |
| NH3 | mg/Nm3 |  | |  | |  |

*\*ak relevantné*

*Pozn.: (žiadateľ môže uviesť ďalšie relevantné informácie k tabuľkám)*

1. Vyhláška Ministerstva životného prostredia Slovenskej republiky č. 410/2012 Z. z, ktorou sa vykonávajú niektoré ustanovenia zákona o ovzduší [↑](#footnote-ref-1)
2. Smernica Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES. V súlade s čl. 2 ods. 2 písm. b) nariadenia o Kohéznom fonde na podporu nie sú oprávnené investície na dosiahnutie zníženia emisií skleníkových plynov v súvislosti s činnosťami uvedenými v prílohe I k smernici Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES.Preto za neoprávnené budú považované projekty zamerané na zmeny technologických postupov týkajúce sa činností uvedených v prílohe I k smernici Európskeho parlamentu a Rady 2003/87/ES, v rámci ktorých nie je možné z technologického hľadiska oddeliť výdavky na znižovanie emisií znečisťujúcich látok od výdavkov na znižovanie emisií skleníkových plynov. [↑](#footnote-ref-2)
3. Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov [↑](#footnote-ref-3)
4. Smernica Európskeho parlamentu a Rady 2010/75/EÚ o priemyselných emisiách [↑](#footnote-ref-4)
5. Budúcou normou Únie je norma Únie, ktorá je už prijatá, ale ešte nenadobudla účinnosť. [↑](#footnote-ref-5)
6. Vyberte relevantný kontrafaktuálny scenár podľa predmetu projektu - projekt idúci nad rámec noriem Únie alebo projekt na prispôsobenie sa budúcim normám Únie [↑](#footnote-ref-6)
7. Tam, kde sa v texte používa pojem „pomoc“, rozumie sa ním „nenávratný finančný príspevok“. [↑](#footnote-ref-7)